સૂત્રાેના જણાવ્યા અનુસાર ચેન્નઈ પાસે અવાદીથી પસાર થઈ રહેલા ત્રિવેન્દ્રમ મેલના બે કોચ એકાએક પાટા પરથી ઊતરી ગયા બાદ બીજા ટ્રેક પરથી જઈ રહેલી અેક લોકલ ટ્રેન સાથે અથડાઈ હતી. આ ઘટનામાં ઘવાયેલા મુસાફરોને નજીકની આર્મી હોસ્પિટલમાં સારવાર માટે લઈ જવામાં આવ્યા છે. આ અકસ્માત બાદ રેલવે વિભાગે ૧૩૫ લોકોની રાહત બચાવ ટીમને ઘટનાસ્થળે મોકલી આપી હતી. જેમાં ડોક્ટર અને અેનડીઆરઅેફના લોકો સામેલ છે. અકસ્માતના કારણે આ લાઈન પરનો રેલવે વ્યવહાર ખોરવાઈ જતાં અનેક મુસાફરો અટવાઈ ગયા છે તેમજ અનેક ટ્રેનો મોડી પડી છે.